Okresná prokuratúra Považská Bystrica 
Ľ. Štúra 1, 017 01 Považská Bystrica 1 	

Sp. zn. : Pv 735/12/3306	Považská Bystrica, 18.10.2013
EEČ : 2-26-159-2013

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Považská Bystrica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Považská Bystrica zo dňa 20.9.2012, spisová značka Pv 735/12/3306, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 30.06.2012 asi o 01.30 h. v Považskej Bystrici, v lokalite rieky Váh, asi 500 m po prúde od Orlovského mosta, v kaprovom revíre č. 3-4600, ktorý podlieha správe Mestskej organizácie Slovenského rybárskeho zväzu Považská Bystrica so sídlom na Ul. Komenského č. 107/3, Považská Bystrica, IČO: 178209305, s platným rybárskym lístkom č. 6/12 a povolením na rybolov č. 001202 lovil ryby mimo stanoveného denného času za pomoci prinesenej udice zn. ESOX FCS Dream Carp o dĺžke 390 cm, hnedej farby, s navijakom zn. Syncro FRXL 600, čiernej farby, s nahodeným vlascom s naviazaným rybárskym háčikom a návnadou a za pomoci druhej teleskopickej udice zn. SCHIMANO BT 270 XXH o dĺžke 270 cm, čiernej farby, s navijakom zn. Syncro FRXL 600, tmavo zelenej farby, s nahodeným vlascom s naviazaným rybárskym háčikom a návnadou.

Uznesením prokurátora Okresnej prokuratúry Považská Bystrica zo dňa 20.9.2012, spisová značka Pv 735/12/3306, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	XXXXX prokuratúry XXXXX uznesením sp.zn. Pv 735/2012 zo dňa 20.09.2012, ktoré nadubodlo právoplatnosť dňom 02.10.2012 podľa § 216 ods.1 písm.a,b,c/ Tr.por. podmienečne zastavil trestné stíhanie obv. XXXXX za prečin pytliactva podľa § 310 ods.1 Tr.zák., na tom skutkovom základe, ako je uvedené vo výrokovej časti tohto uznesenia. 

	Po skončení skúsobnej doby boli k osobe obv. XXXXX zabezpečené správy z Okresného riaditeľstva PZ, Odboru kriminálnej polície XXXXX, z Obvodného oddelenia PZ XXXXX, z Okresného úradu, odboru vnútorných vecí XXXXX a bol zabezpečený odpis z registra trestov. 

	Z uvedených správ a podkladov je zrejmé, že obv. XXXXX po právoplatnosti uznesenia o podmienečnom zastavení trestného stíhania požíval v mieste bydliska dobrú povesť, nebol trestne stíhaný ani odsúdený za iný trestný čin a nebol ani riešený za priestupky. 

	Poškodenej MOSRZ XXXXX nespôsobil svojim konaním žiadnu škodu. 

	Podľa § 217 ods.1 Tr.por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený v skúšobnej dobe podmienečného zastavenia trestného stíhania osvedčil. Inak rozhodne, a to aj počas skúšobnej doby, že sa v trestnom stíhaný pokračuje. O osvedčení alebo o pokračovaní v trestnom stíhaní vydá uznesenie. 

	U obv. XXXXX boli jednoznačne splnené všetky podmienky stanovené v § 217 ods.1 Tr.por. tým, že v priebehu skúšobnej doby podmiečnečného zastavenia trestného stíhania viedol riadny život, a preto som rozhodol tak, ako je uvedené vo výroku tohto uznesenia. 

	

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Tatarka
prokurátor